For at arbejdsgiver overholder sine forpligtelser i forhold til lovgivningen, skal følgende ting registreres for hver gang, en medarbejders køretur skal kvalificere sig til at udløse befordringsgodtgørelse: Navn, adresse, cpr-nummer eller medarbejdernummer Dato for kørslen Kørslens formål (for eksempel kundebesøg) Kørslens endemål og eventuelt delmål (adresser) Antal kilometer Den sats for befordringsgodtgørelse, der anvendes Beregning af godtgørelsen Disse informationer opgiver medarbejderen, og arbejdsgiver har pligt til at kontrollere dem. Nærmere bestemt skal arbejdsgiver kontrollere dato, formål, antal kilometer, selve beregningen - og endelig naturligvis det helt grundlæggende: om kørslen er foregået med medarbejderens eget køretøj. Som arbejdsgiver skal du kunne dokumentere, at du har udført denne kontrol.